Škole za 21. vijek

JAVNI POZIV ZA SNIMANJE TV ČASOVA U OKVIRU PROJEKTA „ŠKOLE ZA 21. VIJEK”

U partnerstvu sa „Uči doma” Ministarstva prosvjete Crne Gore

O projektu „Škole za 21. vijek”

Program „Škole za 21. vijek“ inspirisan je idejom da obrazovanje treba da bude ideja vodilja ekonomskog rasta na Zapadnom Balkanu. Buduće tržište rada će ponuditi nova radna mjesta, što će zahtijevati novi skup vještina kod zaposlenih, kao što su analitičko razmišljanje i inovacije, kritičko mišljenje, rješavanje kompleksnih problema, itd.

Mnogi mladi ljudi na Zapadnom Balkanu napuštaju formalno obrazovanje bez vještina koje savremeni poslodavci traže. U nekim sektorima, uključujući digitalni, slobodna radna mjesta ostaju nepopunjena. U isto vrijeme, promjene u tehnologiji su sve brže, a nastavnici se bore da djelotvorno koriste tehnologiju kako bi pomogli učenicima da integrišu tehnologiju u proces učenja i steknu kritično važnja znanja. Školama nedostaje digitalna infrastruktura koja bi podržala povećanu upotrebu novih tehnologija u obrazovanju i potrebna su im pristupačna rješenja. Kodiranje u procesu nastave, uz pomoć mikrobit uređaja, optimalan je način da se razviju ne samo vještine kodiranja i programiranja kod učenika, već i rješavanje kompleksnih problema kroz primjenu naučnog i algoritamskog načina razmišljanja.

Program „Škole za 21. vijek” se fokusira na uvođenje ključnih vještina kritičkog mišljenja, rješavanja problema i kodiranja u proces nastave i učenja u osnovnim školama u regionu Zapadnog Balkana.

Ovaj program donio je aktivnosti koje su pilotirane 2017. godine u mnogo širem opsegu. Očekuje se da će 27.330 nastavnika i 4.500 direktora obučenih u okviru ovog programa dalje obučiti oko milion mladih ljudi vještinama kritičkog mišljenja, rješavanja problema i kodiranja i kreirati podsticajno okruženje za učenje na bazi projektnih i problemskih zadataka koji podstiču učenike na razmišljanje, kreativnost, inovativnost i timski rad, primjenjujući znanja stečena iz različitih oblasti. Ovakvim pristupima u nastavi, eliminišu se nedostaci u vještinama koji postoje na domaćem tržištu, jača se konkurentnost naših mladih ljudi, što u konačnom dovodi do jačanja nacionalne ekonomije i prosperiteta društva uopšte.

British Council je 15. januara 2019. godine, potpisao Memorandum o saradnji sa Ministarstvom prosvjete i Zavodom za školstvo o realizaciji trogodišnjeg programa „Škole za 21. vijek“ nakon uspješnog pilot projekta sprovedenog 2017-18. godine.

Zašto TV časovi?

Ideja za snimanje TV časova nastala je kao odgovor na zdravstvenu krizu COVID-19 koja je onemogućila nastavnicima da sprovode redovne nastavne aktivnosti razvoja kritičkog mišljenja, rješavanja problema i kodiranja mikrobitom na način kako je to planirano projektom, neposrednom primjenom tehnika u učionici. British Council je, u dogovoru sa Ministarstvom prosvjete i Zavodom za školstvo, donio odluku da se dio sadržaja predviđenog za učionicu prenese na televizijsku platformu kroz postojeći zvanični program Ministarstva „Uči doma“.

U tom smislu*, British Council objavljuje javni poziv za snimanje TV časova* na teme koje podstiču razvoj kritičkog mišljenja, rješavanja problema i kodiranja mikrobitom. Časovi će biti integrisani u raspored časova „Uči doma“, na način koji najbolje korespondira sa potrebama predmetnih programa, o čemu će Ministarstvo prosvjete i Zavod za školstvo donijeti odluku. Časovi će biti emitovani na RTCG2 i Uči doma kanalima. Snimanje će se odvijati u PR centru, Podgorica.

Pozivamo sve nastavnike i nastavnice koji su prošli obuku British Council-a „Škole za 21. vijek” da podijele svoje kreativne ideje i pomognu da se ublaže posljedice izazvane odsustvom iz učionice i socijalnom interakcijom na času koja pruža nezamjenjivo okruženje za učenje kroz primjenu i vježbu. Nastavnici koji nisu prošli našu obuku a smatraju da ispunjavaju zadate kriterijume, takođe mogu da se prijave.

Obrazac za prijavu

**Osnovni podaci o scenariju TV časa**

***Popunjen obrazac poslati do 23. novembra 2020. na*** [***pginfo@britishcouncil.me***](mailto:pginfo@britishcouncil.me) ***sa naznakom u nazivu emaila: Konkurs za TV čas. Komisija od četiri člana procjenjivaće Vašu aplikaciju. Uspješni kandidati biće kontaktirani o daljem toku aktivnosti. Odabrane aplikacije biće nagrađene sa 100 eura i biće integrisane u “Vodič kroz primjere iz prakse” koji donosi kreativne ideje za časove na kojima se primjenjuje razvoj kritičkog mišljenja, rješavanja problema i kodiranja mikrobitom u crnogorskim školama.***

|  |  |
| --- | --- |
|  | *Upišite odgovore u rubrike koncizno i jasno* |
| Naziv škole i mjesto |  |
| Ime i prezime nastavnika[[1]](#footnote-1) |  |
| E-mail adresa i mobilni telefon |  |
| Sa kojim uzrastom je moguće primijeniti čas? |  |
| U kojim predmetima je moguće primijeniti čas? |  |
| Nastavna oblast |  |
| Tema časa/sadržaji |  |
| Ishodi učenja |  |
| Nastavna sredstva, pomagala, materijali za podučavanje i učenje (tehnologija, platforme, linkovi) |  |
| Detaljni tok časa sa aktivnostima učenika, nastavnika i vremenskom dinamikom |  |

**Detalji o implementaciji kritičkog mišljenja, rješavanja problema i kodiranja mikrobitom**

|  |  |  |
| --- | --- | --- |
|  | *Zaokružite jedan ili više odgovora* | |
| Oblast iz programa „Škole za 21. vijek“ koju obrađujete | * Razvoj kritičkog mišljenja * Rješavanje problema * Kodiranje mikrobitom | |
| Kompetencije koje kod učenika namjeravate da razvijete | * Pitanja višeg reda * Činjenice i mišljenje * Tvrdnja, dokaz i rezonovanje * Razmatranje druge perspektive * Donošenje odluka * Rješavanje problema * Kodiranje mikrobitom | |
| Tehnike koje koristite | * Drvo problema * Mapa uma * Šest šešira * Diskusije i debate * Drugo.......................................... | |
| Nivoi kognitivnog razvoja i postignuća po Blumu ili Kosti | Blum | Kosta |
| * Znanje * Razumijevanje * Primjena * Analiza * Sinteza * Evaluacija | * prikupljanje informacija * obrada informacija * primjena informacija |
| Očekivani rezultati |  | |

**Kriterijumi za selekciju i važne preporuke**

|  |
| --- |
| Kriterijumi za selekciju časa |
| 1. Scenario sadrži jasne, očekivane ishode i aktivnosti učenika kojima se ti ishodi postižu. 2. Scanario je usmjeren na razvijanje kritičkog mišljenja, rješavanja problema ili kodiranja mikrobitom kroz aktivno učešće učenika. 3. Odabir kompetencija odgovara uzrastu učenika i ishodima predmetnih programa na koje se odnose. 4. Koncept časa omogućava aktivno učenje i interakciju učenika međusobno i sa nastavnikom. 5. Struktura scenarija je prilagođena snimanju TV časa u trajanju od 30 do 45 minuta.   Važne preporuke   * Tokom snimanja simulira se rad u učionici sa najmanje dva a najviše šest učenika. * Tema treba da bude relevantna, prilagođena uzrastu i interesovanju učenika i da omogućava aktivno učešće kroz debate, analizu, postavljanje pitanja i sl. * Poželjno je da se tokom snimanja časa ili u preporukama za domaći ili projektni zadatak koristite digitalni alati i online resursi za istraživanje i pronalaženje informacija. * Ukoliko se čas odnosi na kodiranje, koristiti mikrobit uređaj. * Kao vodič koristiti priručnike British Council-a „Škole za 21. vijek” i Priručnik za rad mikrobit klubova. * Tokom časa povremeno se obraćati učenicima koji prate čas pored TV ekrana, i pozivati ih da se „uključe” virtuelno u proces učenja tako što ćete im postaviti pitanje ili pozvati da razmišljaju o nekom pitanju. U scenariju precizirati kada se obraćate gledaocima. * Pošto će čas biti postavljen na „Uči doma” platformi, kao i na Školskom portalu, poželjno je da uz prijavu dostavite korisne linkove ili resurse za nastavnike ili učenike. * Čas se može primjenjivati u više različitih predmeta (integrativna nastava) ili za različite uzraste i poželjno je da ima korelaciju sa sadržajima koji su učenicima poznati i relevantni. |

**Predlog tema, situacija i tehnika koje bi bile prikladne za pojedine nastavne predmete i uzrasne grupe**

*Teme nisu obavezujuće, ali mogu pomoći prilikom odabira i adekvatnog sadržaja za pripremu časa. Poželjna je realizacija kroz istraživanje i uočavanje određenih zakonitosti iz odabrane oblasti koristeći interaktivne aplete (applets).*

*NAPOMENA: izbjegavati potencijalno osjetljive sadržaje koji mogu izazvati osjećaj diskriminacije ili zadirati u lična pitanja identiteta.*

|  |  |
| --- | --- |
|  |  |
| 1. Medijski tekstovi (reklama, reportaža, putopis)  2. Analiza djela iz književnosti  3. Dramsko oblikovanje literature  4. Tematski rječnici  5. Istorijske epohe  6. Elektronske brošure  7. Virtuelna putovanja  8. Ekološki momenti razvoja društva  9. Hemijski procesi kroz animacije i simulacije  10. Fizika kroz animirane prikaze  11. Matematika kroz interaktivne sadržaje  12. Zdravstveno obrazovanje i vaspitanje  13. Uticaj tehnologije na savremeni način života  14. Rodna ravnopravnost  15. Klimatske promjene  16. Uticaj čovjeka na globalne promjene u atmosferi  17. Fenomen staklene bašte utiče na tebe, kako ti utičeš na njega?  18. Štednja energije i kako je to moguće?  19. Botanički atlas  20. Kulturno nasljeđe | |

**Važna napomena vezana za COVID-19:**

Tokom snimanja časova, obavezno je pridržavati se propisanih mjera zaštite od COVID infekcije o kojima će svi odabrani učesnici dobiti informaciju napismeno. Nastavnici koji dovode učenike, u obavezi su da popune formulare o zaštiti djece koje će British Council pripremiti. Svaki nastavnik u obavezi je da dođe u pratnji asistenta koji će voditi računa o djetetu ukoliko na dan snimanja dođe do manifestacije simptoma COVID-a.

Svim uspješnim kandidatima i njihovim učenicima biće plaćen kombi taksi do mjesta snimanja i nazad u cilju prevencije infekcije i očuvanja zdravlja.

**Zaštita privatnih podataka**

British Council je tijelo koje upravlja informacijama koje pružate kao dio vašeg učešća u programu *Javni poziv za snimanje TV časova*. To znači da je British Council odgovoran za određivanje načina na koji se vaši podaci prikupljaju i koriste. Pravni osnov za prikupljanje vaših podataka je da je obrada neophodna za izvršenje ugovora o dodjeli nagrade za snimanje časa. Konkretno, vaše ime i prezime, email adresa i broj telefona biće koriščeni u svrhu komunikacije za realizaciju navedene aktivnosti a broj bankovnog računa biće neophodan tokom potpisivanja ugovora za realizaciju istog. Podnošenjem prijave potvrđujete da razumijete da će se vaši podaci dijeliti sa našim partnerima iz Ministarstva prosvjete i Zavoda za školstvo i dva nezavisna konsultanta na projektu “Škole za 21. vijek” koji su dio selekcione komisije i to u sljedeće svrhe: obavještenje o izboru na konkursu, komunikacija vezana za planiranje snimanja, potpisivanje ugovora, izrada izvještaja i objavljivanje časova na online platformama Ministarstva prosvjete i British Council-a kao i u publikaciji “Vodič kroz primjere iz prakse”. British Council će biti i obrađivač i kontrolor vaših podataka dok će naši partneri biti samo obrađivači. Osim za svrhe pomenute ovdje, vaši lični podaci se neće dijeliti izvan British Council-a bez vašeg izričitog odobrenja. Da bi se postigle gore navedene potrebe, vaši lični podaci biće čuvani isključivo u Crnoj Gori. British Council se pridržava zakona o zaštiti podataka u Velikoj Britaniji i zakona drugih zemalja koji ispunjavaju međunarodno prihvaćene standarde. Imate pravo da zatražite kopiju podataka koje imamo o vama i pravo da zatražite da ispravimo sve netačnosti u tim informacijama. U nekim situacijama imate pravo da zahtijevate da ograničimo obradu vaših ličnih podataka. Možete da zahtijevate da ograničimo obradu u sljedećim okolnostima: 1) Vaše lične podatke obrađujemo nezakonito i ne želite da izbrišemo informacije, već ih ograničavamo. 2) Zabrinuti ste da su podaci koje imamo o vama netačni. Možete tražiti od nas da ograničimo informacije dok ne budemo u mogućnosti da utvrdimo da li su informacije tačne ili netačne. 3) Više nam nisu potrebne informacije u svrhe u koje smo ih prikupili, ali one su vama potrebne za uspostavljanje, vršenje ili odbranu pravnih zahtjeva. 4) Prigovorili ste obradi (vidi dolje) i moramo da odlučimo da li legitimni interesi pod kojima moramo da obrađujemo informacije prevladavaju vaša osnovna prava. 5) Mislite da obrađujemo vaše lične podatke nezakonito, ali ne želite da se podaci brišu. Imate pravo da prigovorite našoj obradi vaših ličnih podataka u sljedeće svrhe: a) obrada za potrebe direktnog marketinga; b) obrada za potrebe automatizovanog donošenja odluka i/ili pojedinačnog profilisanja. U određenim okolnostima imate pravo da zahtijevate da British Council bezbjedno briše ili uništava vaše lične podatke („pravo na zaborav“). U određenim okolnostima imate i pravo na prenosivost podataka, to jest pravo da zatražite i primite kopiju svojih podataka u strukturiranom, često korišćenom i mašinski čitljivom formatu, zajedno sa pravom da zatražite da te podatke pošaljemo drugim organizacijama. Da biste ostvarili neko od svojih prava prema Zakonu o zaštiti podataka 2018/GDPR, kontaktirajte nas na IGDisclosures@britishcouncil.org. Dodatne informacije o načinu na koji British Council obrađuje vaše lične podatke potražite na našoj glavnoj stranici o privatnosti na www.BritishCouncil.org/privacy-cookies/data-protection. Ako imate nedoumica u vezi sa načinom na koji smo koristili vaše lične podatke, takođe imate pravo da se žalite regulatornoj agenciji za zaštitu privatnosti. Žalbe na način na koji obrađujemo vaše lične podatke može da razmotri britanski regulator za zaštitu podataka, Kancelarija povjerenika za informacije (ICO). ICO se može kontaktirati na adresu: Wycliffe House, Water Lane, Wilmslow, Cheshire SK9 5AF, UNITED KINGDOM. Website: [www.ico.org.uk](http://www.ico.org.uk).

**Izjava o jednakosti**

British Council se obavezuje na poštovanje politike jednakosti i vrednovanje različitosti i želi da reflektuje različitosti koje postoje u društvima u kojima radimo na svim nivoima naše organizacije. Dobrodošle su prijave iz svih dijelova naše zajednice. Cilj nam je da se pridržavamo i promovišemo zakonodavstvo o jednakosti prateći i slovo i njegov duh kako bismo izbjegli neopravdanu diskriminaciju, prepoznajući diskriminaciju kao prepreku jednakim mogućnostima, inkluziji i ljudskim pravima.

1. U ovom dokumentu korišćen je muški rod u generičnom značenju i odnosi se na muški i ženski rod. [↑](#footnote-ref-1)